
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 123
                                                               din 31 mai  2018
   privind organizarea unui târg săptămânal de o zi, respectiv în fiecare sâmbătă, între orele 8.00 – 13.00, 
    în municipiul Sighișoara, strada Octavian Goga, pentru producătorii din zonă și punerea la dispoziție,
                   cu titlu gratuit, a terenului aparținând domeniului public din municipiul Sighișoara, 
                                                strada Octavian Goga pentru organizarea târgului


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.593/04.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa înregistrată la Municipiul Sighișoara sub nr. 32.293/29.11.2017, prin care Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara solicită sprijin pentru organizarea unui târg săptămânal de o zi (sâmbăta), pentru producătorii locali, constând în folosința, cu titlu gratuit, a terenului aparținând domeniului public din strada Octavian Goga și conectarea la rețeaua electrică pentru desfășurarea târgului;

Având în vedere prevederile Hotărârii de Guvern nr. 348/2004 privind exercitarea comerțului cu produse și servicii de piață în unele zone publice, cu modificările și completările ulterioare;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora, consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.595/04.04.2018, prin care se propune și se justifică oportunitatea organizării unui târg săptămânal de o zi, respectiv în fiecare sâmbătă, între orele 8.00 – 13.00, în municipiul Sighișoara, strada Octavian Goga, pentru producătorii din zonă și punerea la dispoziție, cu titlu gratuit, a terenului aparținând domeniului public din municipiul Sighișoara, strada Octavian Goga, pentru organizarea târgului, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 19 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

              H O T Ă R Ă Ş T E:
Art. 1. Se aprobă, cu data adoptării prezentei, organizarea unui târg săptămânal de o zi, respectiv în fiecare sâmbătă, între orele 8.00 – 13.00, în municipiul Sighișoara, strada Octavian Goga, pentru producătorii din zonă, pe o perioadă de 2 (doi) ani, târg organizat de Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara.

Art. 2. Date fiind prevederile art. 1, se aprobă punerea la dispoziție, cu titlu gratuit, a terenului aparținând domeniului public din municipiul Sighișoara, strada Octavian Goga în fiecare sâmbătă, între orele 8.00 – 13.00, pentru producătorii din zonă, pe o perioadă de 2 (doi) ani, către Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara, pentru organizarea târgului, potrivit planului de situație, anexa nr. 1 la prezenta hotărâre.

Art. 3. Se aprobă/se avizează Regulamentul de organizare și funcționare al târgului săptămânal de o zi organizat de Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara, anexa nr. 2 la prezenta hotărâre.

Art. 4. Obținerea tuturor avizelor, acordurilor și a autorizațiilor necesare, prevăzute de lege, pentru organizarea și funcționarea târgului, precum și stabilirea modului de organizare și funcționare a acestuia cad în sarcina organizatorilor, respectiv Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara.
Art. 5. Dacă în municipiul Sighișoara sunt organizate manifestări/evenimente de orice fel, pe terenul pus la dispoziție în mod gratuit potrivit articolelor precedente, manifestări/evenimente aprobate de Consiliul Local al Municipiului Sighișoara, participanții la târgul săptămânal au obligația de a elibera terenul ocupat, având posibilitatea, după caz și în funcție de specificul manifestării/evenimentului, de a plăti taxele stabilite, pentru participarea la acesta.

Art. 6. În situații de urgență sau exerciții pentru situații de urgență, participanții la târgul săptămânal au obligația de a elibera, în cel  mai scurt timp posibil, terenul ocupat pentru a permite accesul autovehicolelor de intervenție.

Art. 7. În cazul efectuării unor lucrări pe terenul ocupat din inițiativa autorităților administrației publice locale, participanții la târgul săptămânal au obligația de a-și retrage/restrânge activitatea, după caz, și de a elibera terenul, dacă aceasta se impune, astfel încât lucrările respective să poată fi efectuate.

Art. 8. În virtutea prevederilor art. 5, 6 și 7 din prezenta hotărâre, organizatorii Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara au obligația de a urmări respectarea de către participanții la târgul săptămânal a măsurilor luate de către autoritățile administrației publice locale în ceea ce privește eliberarea terenului pentru organizarea diferitelor manifestări.
Art. 9. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Arhitectul Șef, Direcţia Administrarea Patrimoniului, Direcţia Relații Publice și Comunicare, Serviciul Tehnic, Investiții - Urmărire Contracte, Monitorizare Servicii de Utilități Publice, Compartimentul Protecție Civilă, Protecția muncii, Serviciul Public Poliția Locală din cadrul Municipiului Sighişoara, Fundația Mihai Eminescu Trust, Fundația ADEPT Transilvania și Consiliul Local al Întreprinderilor Mici și Mijlocii Sighișoara.

Art. 10. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                                                                                    Contrasemnează/Avizat pentru legalitate

                   SECRETAR,



                     Bizo Anca

  (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  1 ex. Arhitectul Șef;
  2 ex. Direcţia Administrarea Patrimoniului;

  1 ex. Direcţia Relaţii Publice şi Comunicare;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Compartimentul Protecţie Civilă, Protecția muncii;

  1 ex. Serviciul Public Poliţia Locală;

  1 ex. Fundaţia ADEPT Transilvania;

  1 ex. Fundaţia Mihai Eminescu Trust;

  1 ex. Consiliul Local al Întreprinderilor Mici şi Mijlocii Sighişoara.
16 ex. 

B.A.

